รบกวนสอบถามคุณครับ วันนี้ขับถ่ายเยอะ และใช้เวลาในการนั่งขับถ่ายหลายนาทีอุจจาระที่ขับถ่ายมีสีเหลืองปกติ ไม่มีความแข็งของตัวอุจจาระแต่อย่างไร แต่ตอนสุดท้ายขอการขับถ่าย ไม่แน่ใจผมอาจจะแบ่ง หรือ เกร็ง หรือเป็นเพราะขับถ่ายเยอะและนาน มันให้เกิดมีลิ้มเลือด ออกมาด้วยนะตอนท้าย ลิ้มเท่าๆ กับ เมล็ดถั่วสิสงได้ กราบรบกวนขอความอนุเคราะห์สอบถามขึ้นครับ ผมรู้สึกกังวลกลัวว่าจะเป็นโรคร้ายแรงเกิดขึ้น กราบขอบพระครับปล.กราบขออนุญาตแนวรูปถ่ายครับ ให้คุณวินิฉัย กราบขอบพระอย่างสูงครับไฟล์รูปเพื่อวินิจฉัย
สวัสดีค่ะ การถ่ายอุจจาระปนเลือด อาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรหากเป็นตอนหลังการขับถ่าย และเป็นการถ่ายที่เบ่งหรือเกร็งมาก อาจเกิดจากแผลฉีกขาดหรือริดสีดวงทวารการถ่ายเป็นเลือดเป็นภาวะไม่ปกติ แนะนำพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ หากไม่พบ อาจต้องส่องกล้องทางเดินอาหารร่วมด้วยค่ะการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืช หลีกเลี่ยงการดื่มแอลกอฮอล์และการสูบบุหรี่